**Tervezési szerződés**

amely létrejött egyrészről **Siófok Város Önkormányzata** (székhelye: 8600 Siófok, Fő tér 1., képviseli: Dr. Lengyel Róbert polgármester, adószáma: 15731481-2-14, pénzforgalmi számlaszáma: 11639002-06180700-39000008), mint Megrendelő (a (továbbiakban: Megrendelő),

másrészről **………………………………….** (székhelye: ………………………….., adószáma: …………………, pénzforgalmi számlaszáma: ………………………….., cg.: ………………………., képviseli: ……………………. ügyvezető, MMK nyilvántartási azon.: …………………….), mint Vállalkozó (a továbbiakban: Vállalkozó) között az alulírott helyen és napon az alábbi feltételek alapján:

1. **A szerződés tárgya**
2. Megrendelő megrendeli, Vállalkozó pedig elvállalja Siófok, Fő utca 23. közterület áttervezése a tételes költségvetési kiírás és árajánlatban megfogalmazott és elvárt műszaki tartalommal.
3. Vállalkozó feladata a tervezési munkálatok teljes körű megvalósítása annak érdekében, hogy az rendeltetésszerű és biztonságos használatra alkalmas legyen.
4. Vállalkozó a munkát hiány- és hibamentesen, határidőre köteles elvégezni.

**2. Vállalkozói díj és annak megfizetése**

1. Vállalkozó a szerződés teljesítésért vállalkozói díjra jogosult.
2. Szerződő Felek megállapodnak abban, hogy az 1. pontban meghatározott munka elvégzésének díja:

**……………………..-Ft + ……………………..-Ft Áfa = azaz összesen bruttó ………………………. Ft,**

**azaz ………………….. forint.**

1. Az Áfa mértékére és elszámolására a mindenkor hatályos Áfa törvény rendelkezései irányadóak.
2. Felek megállapodnak abban, hogy fenti díj átalánydíj (amely a kapcsolódó szolgáltatások, költségek, stb. egészét is tartalmazza), amelynek jogi természetével tisztában vannak. Vállalkozó ez alapján további fizetési igényt Megrendelővel szemben semmiféle jogcímen nem támaszthat, kivéve a késedelmi kamatot.
3. Felek rögzítik, hogy fenti vállalkozói díj tartalékkeretet nem tartalmaz és, hogy jelen szerződés rendelkezéseivel kapcsolatban Felek a tartalékkeret jogintézményét nem alkalmazzák.
4. Az átalánydíj Megrendelő által szolgáltatott műszaki tartalom és Vállalkozó által készített költségvetés alapján került meghatározása.
5. Megrendelő többletmunkát elfogad. Mivel Felek átalánydíjban állapodtak meg, ezért Vállalkozó az átalánydíj összegén felül a többletmunka ellenértékét Megrendelőtől nem jogosult igényelni.
6. Vállalkozó – mint a szerződés tárgyával kapcsolatban kellő szakértelemmel rendelkező jogi személy – jelen szerződés aláírásával kijelenti, hogy teljes mértékben megismerte az elvégzendő feladatot és annak körülményeit, így kijelenti, hogy az általa megajánlott vállalkozói díj valamennyi feltétel kielégítéséhez szükséges munkára (anyagra, berendezési és felszerelési tárgyra, stb.) fedezetet nyújt. Kijelenti, hogy az ár-, árfolyamváltozásokkal, továbbá banki, adózási kondíciók változásával kapcsolatos kockázatokat felmérte és arra a vállalkozói díj teljes mértékben fedezetet nyújt.
7. Pótmunkára csak az árajánlatban nem szereplő, az ajánlattételkor az ajánlattevőtől, mint hasonló tevékenységet üzletszerűen végző gazdasági szereplőtől elvárható gondossággal előre nem látható okból kerülhet sor.
8. A beruházás pénzügyi fedezetét Megrendelő saját forrásból biztosítja. Megrendelő kijelenti, hogy a szükséges fedezettel rendelkezik.
9. Megrendelő előleget és részszámlázási lehetőséget nem biztosít.
10. A számla benyújtásának feltétele Megrendelő által igazolt teljesítés igazolás kiállítása.
11. Megrendelő az ellenszolgáltatás összegét az igazolt szerződésszerű teljesítést követően, utólag **30 napos** fizetési határidejű átutalással, forintban (HUF) teljesíti. A kibocsátott igazolásokat, kifizetéseket mindig az elvégzett műszaki tartalomnak megfelelően kell elkészíteni.

**3. Szerződéses biztosítékok**

1. Vállalkozó késedelmi kötbér megfizetésére köteles, ha olyan okból, amelyért felelős, a szerződésben rögzített bármely teljesítési határidőt elmulasztja. A késedelmi kötbér alapja a nettó vállalkozói díj. A késedelmi kötbér mértéke 0,5% / nap, de legfeljebb a teljes nettó vállalkozói díj 20 %-a lehet. Ezt meghaladó késedelem esetén a szerződést Megrendelő azonnali hatállyal felmondhatja.
2. Vállalkozó meghiúsulási kötbér megfizetésére köteles, amennyiben Vállalkozó adott megrendelésre vonatkozóan a teljes nettó vállalkozói díj 20%-át elérő késedelembe esik. A meghiúsulási kötbér mértéke a teljes nettó vállalkozói díj 20%-a.
3. Megrendelő esetleges kötbér iránti igényét írásbeli felszólítás útján érvényesíti, amelynek Vállalkozó köteles 8 naptári napon belül maradéktalanul eleget tenni. Amennyiben Vállalkozó fenti irat kézhezvételét követő 3 napon belül magát érdemi indokolással és azt alátámasztó bizonyítékokkal nem menti ki, akkor a kötbér elismertnek tekintendő. A kötbér a vállalkozói számlába beszámítható.
4. Vállalkozó teljes kártérítési kötelezettséget vállal jelen szerződéssel kapcsolatban a neki felróható károkért.

**4. Teljesítési határidő**

1. Szerződő Felek jelen szerződés munka befejezési véghatáridejét **…………** napjában határozzák meg. A határidő a tervezési munkálatok kivitelezésére és az engedélyeztetési folyamatok elindítására vonatkozik.
2. Minden, a szerződés teljesítését akadályozó, el nem hárítható külső körülmény (vis maior) a befejezési határidő módosítását vonhatja maga után, kivéve, ha bármilyen munkaszervezési (több munkavállaló alkalmazása, munkaszervezés megváltoztatása, stb.) eljárással megoldható lett volna a határidő betartása.
3. Nem eredményezi a teljesítési határidő módosulását az elhárítható, illetve Vállalkozó által kellő gondossággal előre látható okok miatt bekövetkezett késedelem.
4. **Kapcsolattartás, jognyilatkozat tétel**
5. Felek kijelentik, hogy tevékenységük során tudomásukra jutott üzleti titkot megőrzik. Üzleti titokként definiálnak minden olyan adatot, amely jelen szerződés keretein belül a másik féllel kapcsolatban tudomásukra jut. Kivételt képez ez alól azon adatok összessége, amely más jogszabályok szerint nyilvános adatnak minősül.
6. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
7. Felek titoktartási kötelezettsége kiterjed munkavállalóikra, valamely polgári jogi szerződés alapján munkavégzésre irányuló jogviszony vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
8. Szerződő Felek jelen szerződés teljesítése során kötelesek együttműködni, bármely a szerződéssel kapcsolatos adatot, tényt kötelesek haladéktalanul egymás tudomására hozni.
9. Jelen szerződéssel kapcsolatban joghatályos nyilatkozattételre jogosult személyek az alábbiak, akik jognyilatkozataikat kizárólag írásban, az átvétel idejét igazoló módon tehetik meg érvényesen. Felek ez alatt értik a telefax, illetve az e-mail üzenetek váltását, ha annak átvétele igazolható.

Megrendelő részéről: Reichardt Edina beruházási csoportvezető

Tel.: +36 84 504 262

e-mail cím : beruhazas@siofok.hu

Virág Tímea beruházási ügyintéző

Tel.: +36 84 504 275

e-mail cím: virag.timea@siofok.hu

Vállalkozó részéről: ………….......ügyvezető

Tel.: ………………………..

e-mail cím: …………………………

1. Megrendelő és Vállalkozó egymás írásbeli megkereséseire azok kézhezvételétől számítva 3 munkanapon belül írásban érdemi nyilatkozatot kötelesek tenni.
2. Felek kifejezetten rögzítik, hogy Vállalkozót nem mentesíti a hibás teljesítés jogkövetkezménye alól, ha Megrendelő ellenőrzési kötelezettségét nem vagy nem megfelelően teljesítette.
3. **A szerződés teljesítésével kapcsolatos átadás-átvételi eljárás**

Felek kifejezetten rögzítik, hogy az elvégzett munka mindaddig nem kerül átvételre, amíg a teljes teljesítés hiány- és hibamentes nem lesz.

1. **Vegyes és záró rendelkezések**
2. Adatvédelemmel kapcsolatos kötelezettségek: Szerződő Felek rögzítik, hogy a szerződés megkötése és teljesítése során - jogi személy, illetve jogi személyiséggel nem rendelkező társaság - szerződő fél esetén a képviselő(k), valamint a kapcsolattartóként megjelölt személyek, illetve a szerződés teljesítése során közreműködő természetes személyek (munkavállalók, megbízottak, stb.) személyes adatainak kezelésére kerül sor. Az adatkezelés jogalapja a GDPR 6. cikk (1) bekezdés b) vagy f) pontja a szerződés teljesítése, illetve Szerződő Felek jogos érdeke céljából. Szerződő Felek rögzítik, hogy jelen szerződéses együttműködés során személyes adatokat csak és kizárólag jelen szerződés teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet. Szerződő Felek kijelentik továbbá, hogy – tekintettel arra, hogy az egyik szerződő fél Önkormányzat – a titoktartási kötelezettségük nem terjed ki az információs önrendelkezési jogról és az információszabadságról szóló 2011. évi CXII. törvény szerinti közérdekű, illetve közérdekből nyilvános adatokra.
3. A szerződés teljesítés előtti megszüntetésére a Polgári Törvénykönyvről szóló 2013. évi V. törvény (a továbbiakban: Ptk.) vállalkozási, illetve tervezési szerződésre vonatkozó szabályai irányadóak.
4. Megrendelő jogosult elállni a szerződéstől, illetve azt azonnali hatállyal felmondani, különösen ha:
   1. Vállalkozó ellen az illetékes cégbíróság jogerős végzése alapján felszámolási eljárás indul;
   2. Vállalkozó végelszámolás iránti kérelme a cégbíróságnál benyújtásra került;
   3. Vállalkozóval szemben az illetékes cégbíróság előtt megszüntetési, törlési eljárás indul;
   4. Vállalkozó a megrendelésben megjelölt véghatáridőt a következményekre történő figyelmeztetés ellenére, a felszólítás átvételétől számítva is 15 napot meghaladóan elmulasztja;
   5. jogszabályon alapuló felmondási vagy elállási ok fennáll.

4 Vállalkozónak ilyen esetben csak a már elvégzett munkák elszámolására lehet igénye.

5. E szerződésben nem szabályozott kérdésekben a Ptk. vonatkozó rendelkezései irányadók.

6. Felek esetleges vitás ügyeiket egyeztetés útján rendezik, ennek eredménytelensége esetén a jogviták eldöntésére – hatáskörtől függően – kikötik a Siófoki Járásbíróság, illetve a Kaposvári Törvényszék kizárólagos illetékességét.

Felek a szerződést, mint akaratukkal mindenben megegyezőt, elolvasás és értelmezés után jóváhagyólag aláírják.

Jelen megállapodás 6 példányban készült, amelyből 4 példány az Önkormányzatot, 2 példány a Beruházót illeti.

Siófok, 2024. Siófok, 2024.

|  |  |
| --- | --- |
| Dr. Lengyel Róbert  polgármester  Siófok Város Önkormányzata  Megrendelő | ……………………….  ügyvezető  …………………………………… |
| Jogi ellenjegyző:  Dr. Boda Zsuzsanna  jegyző  Siófoki Közös Önkormányzati Hivatal | Pénzügyi ellenjegyző:  Víplak Tibor  közgazdasági osztályvezető  Siófoki Közös Önkormányzati Hivatal |